**Forskellen mellem private pasningsordninger og dagtilbud**

En privat pasningsordning er ikke et dagtilbud. Private pasningsordninger er oprettet efter dagtilbudslovens § 78, og dagtilbud er oprettet efter dagtilbudslovens § 19 og § 21.

Forskellen mellem private pasningsordninger og dagtilbud omhandler følgende:

|  |  |
| --- | --- |
| **Private pasningsordninger** | **Dagtilbud** |
| Private pasningsordninger skal tilrettelægges, så de fremmer børnenes læring gennem trygge læringsmiljøer. Der stilles ikke krav om udarbejdelse af en ramme for arbejdet med børnenes læring.  | Dagtilbud skal tilrettelægge pædagogiske læringsmiljøer for børnene, der inden for og på tværs af seks læreplanstemaer understøtter de pædagogiske mål for børnenes læring. Der stilles krav om udarbejdelse af en pædagogisk læreplan. Den pædagogiske læreplan udgør rammen for det pædagogiske arbejde.  |
| Kommunen kan tilbagekalde en godkendelse af en pasningsaftale, hvis der gennem det løbende tilsyn konstateres, at pasningen i den private pasningsordning ikke er tilrettelagt efter de krav, som følger loven og pasningsaftalen.  | Kommunen kan ikke opsige et barn fra et dagtilbud, medmindre barnet tilbydes et andet tilsvarende dagtilbud.  |
| Der er ingen krav om forældreindflydelse i private pasningsordninger.  | Der er krav om forældreindflydelse via forældrebestyrelser i dagtilbud.  |
| Der stilles ikke krav om alternativ pasning ved afholdelse af lukkedage i hverdage i private pasningsordninger.  | Der stilles krav om alternativ pasning ved afholdelse af lukkedage i hverdage i dagtilbud. Det er kun grundlovsdag den 5. juni og juleaftensdag den 24. december, der ikke skal tilbydes pasning.  |
| Der stilles ikke krav om pasning af børnene, hvis der er sygdom i private pasningsordninger.  | Der stilles krav om pasning af børnene, hvis der er sygdom i dagtilbud.  |
| Der kan ikke søges om økonomisk fripladstilskud til private pasningsordninger.  | Der kan søges om økonomisk fripladstilskud til private pasningsordninger. |